P6_TA(2006)0214
Julkinen talous EMUssa
Euroopan parlamentin päätöslauselma julkisesta taloudesta talous- ja rahaliitossa (EMU)
(2005/2166(INI))
Euroopan parlamentti, joka
—ottaa huomioon komission tiedonannon ”Julkinen talous EMUssa —2005” (KOM(2005)0231),
—ottaa huomioon kasvua ja työllisyyttä koskevat komission yhdennetyt suuntaviivat (2005–2008)
(KOM(2005)0141),
—ottaa huomioon syksyllä 2005 annetut komission taloudelliset ennusteet (1),
—ottaa huomioon liiallisia alijäämiä koskevan menettelyn täytäntöönpanon nopeuttamisesta ja selkeyttämi-
sestä annetun neuvoston asetuksen (EY) N:o 1467/97 muuttamisesta 27 päivänä kesäkuuta 2005annetun neuvoston asetuksen (EY) N:o 1056/2005 (
2),
—ottaa huomioon neuvoston 12. heinäkuuta 2005 Italialle antaman suosituksen julkistalouden liiallisen
alijäämän tilanteen lopettamiseksi (3),
—ottaa huomioon 7. kesäkuuta 2005 tehdyn neuvoston päätöksen 2005/729/EY (4) Alankomaiden liial-
lisen alijäämän olemassaolosta tehdyn päätöksen 2005/136/EY kumoamisesta,
—ottaa huomioon neuvoston 7. lokakuuta 2005 antaman suosituksen julkisen talouden liiallisen alijäämän
tilanteen lopettamiseksi Portugalissa (5),
—ottaa huomioon 8. marraskuuta 2005 tehdyn neuvoston päätöksen 2005/843/EY (6), jossa todetaan EY:
n perustamissopimuksen 104 artiklan 8 kohdan mukaisesti, että Unkarin EY:n perustamissopimuksen104 artiklan 7 kohdan nojalla 8 päivänä maaliskuuta 2005 annetun neuvoston suosituksen seurauksenatoteuttamat toimet ovat osoittautumassa tehottomiksi,
—ottaa huomioon 24. tammikuuta 2006 tehdyn neuvoston päätöksen liiallisen alijäämän olemassa olosta
Yhdistyneessä kuningaskunnassa (
7),
—ottaa huomioon Euroopan ammattiyhdistysinstituutin vuosikertomuksen vuodelta 2005 työehtosopi-
musneuvottelujen koordinoinnista Euroopassa,
—ottaa huomioon huhtikuussa 2005 julkaistun Kansainvälisen valuuttarahaston (IMF) maailman talouden
tilaa koskevan katsauksen globalisaatiosta ja ulkoisesta epätasapainosta,
—ottaa huomioon työjärjestyksen 45 artiklan,
—ottaa huomioon talous- ja raha-asioiden valiokunnan mietinnön (A6-0162/2006),
1. ilmaisee huolensa ensinnäkin Euroopassa vuodesta 2002 jatkuneesta hitaasta kasvusta, joka kiihtyi euro-
alueella vain hieman vuoden 2003 0,6 prosentista vuoden 2005 1,3 prosenttiin, verrattuna Yhdysvaltojentalouskasvuun, joka oli 3,5 prosenttia vuonna 2005, ja Japanin talouden uuteen nousuun, jota edistävät yksi-tyinen kotimainen loppukysyntä, ja toiseksi jatkuvasta korkeasta 9 prosentin työttömyydestä 25 jäsenvaltionEU:ssa ja 8,1 prosentin työttömyydestä 15 vanhassa EU-jäsenvaltiossa sekä kolmanneksi tuotantokuilusta,joka on nykyään -1 prosenttia BKT:sta ja joka osoittaa, että EU:n talouskasvu on edelleen huomattavasti sen
pitkän aikavälin mahdollisuuksia alhaisempaa, koska sitä rajoittavat rakenteelliset jäykkyydet, heikko sisäinen
kysyntä sekä makrotalouspolitiikkojen yhdistelmän tasapainottomuus; korostaa, että Euroopan taloudenkasvupotentiaali —noin 2 prosenttia —on liian alhainen, ja että kyseinen luku on paljon alhaisempi kuin
muualla maailmassa rekisteröidyt luvut; katsoo, ettei tällainen kasvupotentiaali riitä työpaikkojen luomiseen,työttömyyden vähentämiseen eikä laajentumisen jälkeen 25 jäsenvaltion EU:n kehittämiseen;7.12.2006 C 297 E/233 Euroopan unionin virallinen lehti
Keskiviikko, 17. toukokuuta 2006FI
(1) European Economy, nro 5/2005.
(2) EUVL L 174, 7.7.2005, s. 5.
(3) 11124/05, ECOFIN 242.
(4) EUVL L 274, 20.10.2005, s. 89.
(5) 12401/05, ECOFIN 289.
(6) EUVL L 314, 30.11.2005, s. 18.
(7) 5366/06, ECOFIN 11.
2. korostaa yleisen epätasapainon nopeisiin sopeutuksiin liittyvää riskiä, sillä se voisi johtaa kysynnän
vähenemiseen Yhdysvalloissa ja siten supistaa vientiä ja heikentää kasvua EU:ssa, ja korostaa, että euron vaih-
tokurssin vaihtelut Yhdysvaltain dollariin verrattuna voisivat tehostaa kyseistä vaikutusta;
3. panee merkille öljyn hinnan epävakaisuuden ja nousun epäsuotuisat vaikutukset EU:n sisäiseen kysyn-
tään ja kasvuun sekä niiden sivuvaikutusten uhat; on tyytyväinen sosiaalisten ja taloudellisten toimijoidenvastuulliseen käytökseen uhkien välttämiseksi heikosta kotitalouksien kulutuksesta huolimatta; korostaa, että
vakaa, ulospäin suuntautuva ja kilpailukykyinen makrotalouspolitiikka on kestävän julkisen talouspolitiikan
ennakkoedellytys;
4. ilmaisee huolensa erityisesti tietyissä jäsenvaltioissa ilmenevästä vähäisestä yksityisestä kulutuksesta, joka
on vaikuttanut EU:n alhaisiin kasvulukuihin ja siten nykyiseen yleiseen epätasapainoon ja joka johtuu työlli-syyteen ja eläkkeisiin liittyvästä epävarmuudesta, alituisesta korkeasta työttömyysasteesta ja alhaisista palk-
oista; muistuttaa yhdennetyn suuntaviivan neljännestä sitoumuksesta edistää nimellispalkkojen ja työvoima-
kustannusten kehittämistä johdonmukaisesti hintavakauden ja keskipitkän aikavälin tuotantosuuntauksenkanssa;
5. on tyytyväinen investointimenojen nousuun yrittäjien luottamuksen palautumisen ja nykyisten vakiintu-
neiden voittojen ansiosta, joihin viitattiin sekä IMF:n että komission talouskatsauksissa syksyllä 2005; katsoo,että vielä on varaa ja tarvetta kiihdyttää investointeja ja vaatii siksi rakenneuudistuksia ja lisätoimia, jotka
parantaisivat pysyvästi investointi-ilmastoa ja lisäisivät investointeja;
6. tukee julkisen politiikan ja julkisten menojen uudelleensuuntaamista innovointiin, uusiutuviin energia-
lähteisiin, koulutukseen, tutkimukseen, tietotekniikkaan, televiestintään ja liikenneverkkoihin sekä muillealoille;
7. pahoittelee sitä, että EU:n vuosien 2007–2013 rahoituskehys ei heijasta riittävästi Lissabonin strategian
tavoitteiden rahoittamiselle annettua etusijaa; korostaa, että panoksia EU:n talousarvioon olisi tarkasteltavatulevia hyötyjä vasten ottamalla huomioon niiden myönteiset heijastus- ja vipuvaikutukset, mikäli EU:ntalousarvio on suunnattu riittävästi menoihin, jotka tuovat selvää lisäarvoa;
8. huomauttaa, että terve julkinen talous ei ole itsessään tavoite vaan keino, jolla jäsenvaltiot täyttävät julk-
iset velvollisuutensa; korostaa terveemmän julkishallinnon tilan merkitystä laadukkaan kasvun, uusien
työpaikkojen luomisen ja Lissabonin strategian kannalta mutta toteaa, että vakaus- ja kasvusopimuksen julki-
sen talouden puitteista huolimatta viime vuoden jälkeen ei ole saavutettu parannuksia jäsenvaltioiden julkisentalouden tilassa; toteaa, että useimmat jäsenvaltiot eivät ole vielä saavuttaneet maksutasetta koskevia keski-pitkän aikavälin tavoitteitaan tasapainon tai ylijäämän osalta; panee merkille, että julkisen talouden alijäämävuonna 2005 nousi euroalueella 2,9 prosenttiin BKT:sta ja 2,7 prosenttiin kautta EU:n ja että alijäämä ylitti
3 prosenttia BKT:sta yhdessätoista EU:n jäsenvaltiossa, joiden joukossa olivat EU:n neljä suurinta kansanta-
loutta eli Ranska, Saksa, Italia ja Yhdistynyt kuningaskunta, ja kesästä 2004 lähtien kymmenen jäsenvaltiotaon ollut liiallisia alijäämiä koskevan menettelyn kohteena;
9. korostaa sellaisten toimien tärkeyttä, joilla puututaan julkisen talouden itsepintaisiin paineisiin; pitää
tervetulleena, että jäsenvaltioiden viranomaiset ovat laatineet toimintalinjoja julkisen talouden alijäämän
vähentämiseksi ja sitoutuneet siihen julkisesti;
10. ilmaisee huolensa julkisen talouden kestävyydestä pitkällä aikavälillä ottaen huomioon julkisen velan
kasvun 69,2 prosentista vuonna 2002 71,7 prosenttiin vuonna 2005 euroalueella ja 61,4 prosentistavuonna 2002 64,1 prosenttiin vuonna 2005 25 jäsenvaltion EU:ssa, koska BKT:n kasvu oli oli heikkoa,vajetta hallitaan lyhyen aikavälin politiikalla eikä julkisentalouden epätasapainon korjaamiseksi toteutettupäättäväisiä toimia rakennemuutosten avulla;
11. toteaa, että kuluttajien ja investoijien heikon luottamuksen ilmapiirin sävyttämässä EU:ssa julkisten
alijäämien korjaaminen on tärkeää; katsoo, että julkisten talouksien äskettäinen kehitys on petollista, koskajäsenvaltioiden alijäämä on edelleen paljon suurempi kuin Euroopan talous vaatii; toteaa, että hallituksetkäyttävät alhaista kasvua perusteluna näille alijäämille huolimatta siitä, että alijäämät ovat talouden elpymisenpainolastina ja pahentavat suhdannetta; pyytää, että julkisia alijäämiä vähennetään vuonna 2006 paljon
kunnianhimoisemmin kuin pelkästään siten, että tehdään taloudellisia mukautuksia odotettaessa Euroopan
talouden suurempaa kasvua;7.12.2006 C 297 E/234 Euroopan unionin virallinen lehti
Keskiviikko, 17. toukokuuta 2006FI
12. vaatii suurempaa avoimuutta yksittäisten jäsenvaltioiden julkiseen talouteen mukaan lukien epäsuorat
velat, kuten julkisen sektorin eläkesitoumukset, jotka kasvattavat huomattavasti julkisen sektorin velka-
taakkaa tulevina vuosina;
13. muistuttaa vaatimuksesta välttää suhdanteita tukevaa politiikkaa; korostaa rakenne- ja verouudistusten
toteuttamisen merkitystä ja painottaen samalla sitä, että niiden sopivaan ajoitukseen olisi kiinnitettävä riittä-västi huomiota;
14. kannustaa tutkimaan edelleen erilaisia rakenteellisia ja makrotaloudellisia uudistuksia ja niihin liittyviä
toimia sekä niiden vuorovaikutusta ja keskinäistä vaikutusta suhdanteiden eri vaiheissa, jotta löydetään
parhaat mahdolliset keinot vahvistaa julkista taloutta samalla kun toteutetaan Lissabonin strategiaa;
15. korostaa, että poliittisen tahdon puute julkisten menojen hillitsemiseksi, ylioptimistiset tuloennusteet,
luova tilinpito ja julkisen talouden tervehdyttäminen, jotka perustuvat pääasiassa yksittäisiin toimiin, ovatvaikuttaneet huomattavasti talousarviosta lipsumiseen ja julkisen talouden puitteiden heikkouteen;
16. suosittelee tutkimaan yhtenäisen aikataulun laatimista talousarviomenettelyille kaikkialla EU:ssa,
mahdollisesti puolivuosittaiselta pohjalta; katsoo, että jäsenvaltioiden budjetointisuunnitelman on perustut-
tava yhdenmukaisiin olettamuksiin talouden avainparametreistä, kuten öljynhintojen ja valuuttakurssien
suuntauksista; kehottaa näin ollen arvioimaan ja määrittelemään yhdenmukaisesti talouden avainparametritkaikkialla EU:ssa;
17. pyytää jäsenvaltioita tarttumaan välittömästi ikääntyvän yhteiskunnan muodostamaan haasteeseen ja
käsittelemään velkakehitystä erityisesti jäsenvaltioissa, joilla on vakavia riskejä pitkän aikavälin kestävyydessä;
18. kannustaa panostamaan enemmän kestävyyteen talousarvion uudistuksissa, sekä menoja ja tuloja
koskevissa toimissa kestävän julkisen talouden aseman säilyttämiseksi ja riittävien julkisten palvelujen tarjoa-
miseksi, mukaan luettuna talousarvion kurinalaisuus sekä suorien ja epäsuorien ehdollisten velkojen riskit;
19. pitää hyvin tärkeinä komission ja neuvoston toimia tilastojen hallinnoinnin parantamiseksi niin, että
kehitetään raportointia julkisen talouden tiedoista ja annetaan jäsenvaltioille suositus EU:n laajuisista tilasto-laitoksia koskevista standardeista, mukaan luettuna periaatteet ammatillisesta riippumattomuudesta, tietojenluottamuksellisuudesta, luotettavuudesta ja ajankohtaisuudesta sekä tilastolaitosten resurssien riittävyydestä ja
entistä paremmasta komission suorittamasta valvonnasta;
20. katsoo, että julkisten varojen ja vastuuvelvollisuuksien kirjanpidossa on parantamisen varaa avoi-
muuden ja vertailtavuuden lisäämiseksi sekä vakaamman pohjan tarjoamiseksi päätöksenteolle; katsoo, ettäkomission pitäisi käynnistää aloite tällä alalla;
21. suosittaa komissiolle tutkimuksen laatimista parhaista käytännöistä, jotka koskevat tilastojen hallintaa
julkista taloutta koskevien tietojen raportoinnissa ja julkisten varojen ja vastuuvelvollisuuksien kirjanpidossajäsenvaltioissa;
22. kannustaa laatimaan kansallisia raportteja julkisen talouden pitkän aikavälin kestävyydestä kansallisia
sitoumuksia koskevan tiedon ja uskottavuuden lisäämiseksi ja katsoo, että kansallisten parlamentit olisi otet-tava mukaan kyseiseen toimintaan;
23. korostaa sen merkitystä, että uusien jäsenvaltioiden finanssipolitiikan avulla saavutetaan EU:n keski-
määräinen tulotaso ja taloudellinen kehitys vero- ja menopolitiikalla, joka on tehokasta, avointa ja luotet-tavaa ja suuntautuu kohti lisäkasvua, kestävyyttä ja talouden uudenaikaistamista ja vakauttamista;
24. pahoittelee politiikan koordinoinnin puutetta euroalueella, ja haluaa kiinnittää huomiota euroalueeseen
kuuluvien jäsenvaltioiden julkista taloutta koskevien politiikkojen eroavuuksiin, ja on huolissaan koordi-
noinnin puutteen mahdollisista vastakkaisista vaikutuksista;7.12.2006 C 297 E/235 Euroopan unionin virallinen lehti
Keskiviikko, 17. toukokuuta 2006FI
25. pahoittelee ECOFIN-neuvoston kanssa toteutettavan makrotalouden koordinoinnin nykyisessä kehyk-
sessä ilmeneviä puutteita sekä jäsenvaltioiden kesken ilmenevää koordinoinnin puutetta; kehottaa komissiota
tekemään tutkimuksen laajemman talouspolitiikan koordinoinnin taloudellisista eduista ja rajoituksista; vaatiikäymään aktiivisempaa makrotaloudellista vuoropuhelua Kölnin prosessin puitteissa ECOFIN-neuvoston, Eu-roopan keskuspankin ja Euroopan työmarkkinaosapuolten kesken;
26. pyytää neuvostoa laatimaan aikataulun makrotaloudellisesta koordinoinnista, jotta Euroopan parlamen-
tilla on riittävästi aikaa antaa panoksensa asialle;
27. kehottaa euroryhmän puheenjohtajaa ehdottamaan toimikautensa ajaksi yksityiskohtaista toiminta-
suunnitelmaa, jossa määritellään tarkoin hänen tavoitteensa ja suunnitellut toimenpiteet; odottaa säännöllistäraportointia saavutetun täytäntöönpanon tasosta;
28. pyytää jäsenvaltioita noudattamaan perustamissopimuksen 99 artiklassa määrättyä velvollisuuttaan
pitää talouspolitiikkaansa yhteistä etua koskevana asiana ja koordinoimaan kyseistä politiikkaa; muistuttaa
jäsenvaltioita siitä, että paremmin koordinoitu politiikka ja parempi politiikkojen yhdistelmä voisi parantaaniiden politiikkojen yhteistulosta; vaatii lisäämään tietoa kansallisen talouspolitiikan vaikutuksesta EU:ntasolla ja velvollisuudesta pitää talouspolitiikkaa yhteistä etua koskevana asiana ja koordinoida sitä;
29. kehottaa puhemiestä välittämään tämän päätöslauselman neuvostolle, komissiolle, jäsenvaltioiden
parlamenteille sekä Euroopan työmarkkinaosapuolille.7.12.2006 C 297 E/236 Euroopan unionin virallinen lehti
Keskiviikko, 17. toukokuuta 2006FI